recursal/SuperWikiNEXT-32B huggingface dataset:
Symbol rozcestia O iných významoch výrazu *Rosa* pozri *Rosa (rozlišovacia stránka)*.
Rosa na tráve
Ranná rosa na pavučine
**Rosa** je „usadenina vodných kvapiek na predmetoch na zemi alebo blízko jej povrchu, ktorá vzniká kondenzáciou vodnej pary z okolitého vzduchu."

Rosa vzniká vtedy, keď je teplota povrchu daného predmetu nižšia, ako je rosný bod okolitého vzduchu. Vodná para sa tak začne zrážať v podobe kvapiek na povrchu chladného predmetu. K tomuto javu často dochádza pri radiačnom ochladzovaní zemského povrchu počas jasných a bezveterných nocí. Veľmi intenzívne sa radiačne ochladzujú predovšetkým kovy, listy rastlín alebo sklo. Pomaly sa ochladzujú napr. suchá tráva či suché drevo.

V zime pri teplotách pod bodom mrazu, vzniká pri ochladzovaní zemského povrchu inovať.

Referencie
----------

1. ↑  rosa. In: SOBÍŠEK, Bořivoj, a kol. *Meteorologický slovník výkladový & terminologický*. 1. vyd. Praha : Ministerstvo životního prostředí České republiky, 1993. 594 s. ISBN 80-85368-45-5. S. 271.

Iné projekty
------------

Commons
* Spolupracuj na Commons Commons ponúka multimediálne súbory na tému **Rosa**


|  |  |
| --- | --- |
| Portal | Portál vedy o Zemi |

| * z
* d
* u
Meteorológia |
| --- |
| Odbory | 
* aerológia
* aeronómia
* klimatológia

 |
| Prístroje | 
* anemometer
* aneroid
* barograf
* družica
* hypsotermometer
* ombrograf
* radar
* slnkomer (heliograf)
* teplomer
* termograf
* tlakomer
* totalizátor
* vlhkomer
* zrážkomer

 |
| Prvky | 
* tlak
* rosný bod
* teplota
* zrážky

 |
| Javy | 
* blesk
* blizard
* búrka
* dážď
* derecho
* dúha
* El Niño
* front
* globálne otepľovanie
* inovať
* krúpa
* hmla
* oblak
* počasie
* rosa
* skleníkový efekt
* sneh
* snehová víchrica
* tornádo
* tromba
* tropická cyklóna
	+ hurikán
	+ tajfún
* vietor

 |
Symbol rozcestia O iných významoch výrazu *Istota* pozri *Istota (rozlišovacia stránka)*.
**Istota** je nepochybná pravda, pevné presvedčenie o niečom, nepochybnosť. Istota je stav mysle toho, kto s plným súhlasom považuje nejaký súd za istý a na základe toho verí, že má pravdu. Istota je pevný súhlas odôvodnený evidenciou stavu veci.

Základnou filozofickou istotou je istota neistoty, najmä pokiaľ ide o
poznatky o transhorizontovej realite.

Istota je jedna zo základných spoločenských hodnôt.

Názory na istotu
----------------

### Descartes

Descartes tvrdí o *istote* toto: *Pravá istota je formálna istota rozumu, istota očistená od neistoty skutočnosti. Táto rozumová istota je odvodená z modelu matematickej istoty, matematika je základná forma všetkého rozumového myslenia. Ak chceme získať istotu, musíme vylúčiť všetky skutočnosti.*

### Haľamová

Maša Haľamová vyjadruje svoj názor v básni *Istota*.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Istota**

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
Znázornenie odčerpávania vodíka bielym trpaslíkom od väčšieho spoločníka
V838 Monocerotis
**Nova** je obrovská jadrová explózia zapríčinená prírastkom vodíka na povrchu hviezdy kategórie biely trpaslík.

Keď sa v blízkosti bieleho trpaslíka nachádza iná hviezda, často sa stáva, že ako táto hviezda starne a expanduje na červeného obra, jej vonkajšia atmosféra je odčerpávaná gravitačnou silou bieleho trpaslíka. Zachytené plyny sú zložené prevažne z vodíka a hélia, dvoch základných zložiek hmoty vesmíru. Plyny sú na povrchu bieleho trpaslíka zhustené jeho obrovskou gravitáciou. Počas nasávania ďalšieho materiálu sú tieto plyny stláčané a zahrievané na obrovské teploty. Nakoniec sa tlak a teplota vnútri vodíkovej vrstvy zvýšia natoľko, že spustia jadrovú reakciu, ktorá náhle premení veľké množstvo vodíka na hélium a iné, ťažšie prvky.

Obrovské množstvo energie, ktoré sa pri tomto procese uvoľní, vyvrhne ostávajúce plyny preč z povrchu bieleho trpaslíka a vytvorí tak extrémne jasnú, avšak krátkotrvajúcu explóziu svetla. Toto jasné svetlo, ktoré existuje len zopár dní, dalo vzniknúť názvu *nova*, čo po latinsky znamená "nová"; starovekí astronómovia videli tento úkaz na nočnej oblohe tam, kde predtým nebola žiadna hviezda a verili, že na tom mieste vznikla „nová hviezda". 

Biely trpaslík môže potenciálne vytvoriť viacero nov, pokiaľ vodík z hviezdy pokračuje v hromadení sa na jeho povrchu. Príkladom je RS Ophiuchi, ktorá zažiarila päťkrát (v rokoch 1898, 1933, 1958, 1967, a 1985). Tento proces pokračuje, dokým biely trpaslík nedosiahne Chandrasekharovu medzu (1,44-násobok hmotnosti Slnka). Po jej prekročení dôjde k zapáleniu termonukleárnej syntézy, ktorá má za následok rozmetanie bieleho trpaslíka. Túto udalosť pozorujeme ako supernovu typu Ia. Vo všeobecnosti však supernova zahŕňa odlišné procesy a tiež oveľa väčšie energie a nemala by byť zamienaná za bežné novy.

Príležitostne je nova natoľko jasná, že je viditeľná aj voľným okom. Posledným príkladom bola Nova Cygni 1975 (V1500). Táto nova sa zjavila 29. augusta 1975 v súhvezdí Labuť a dosiahla jasnosť 2 magnitúd.

Iné projekty
------------


|  |  |
| --- | --- |
| Portal | Astronomický portálHviezdny portál |

Commons
* Spolupracuj na Commons Commons ponúka multimediálne súbory na tému **Nova (astronómia)**
| KamAZ-63968 Tajfun-K |
| --- |
|  |
| **Základná charakteristika** |
| Posádka | 18 (2 vodiči a 16 vojakov) |
| Dĺžka | 8,99 m |
| Šírka | 2,55 m |
| Výška | 3,3 m |
| Hmotnosť | 21 t |
| **Pancierovanie a výzbroj** |
| Pancierovanie |  |
| Hlavná zbraň |  |
| Sekundárne zbrane |  |
| **Pohon a pohyb** |
| Pohon | JaMZ-5367 450 konských síl |
| Odpruženie |  |
| Max. rýchlosť | 105 km/h |
| Pomer výkon/hmotnosť |  |
| Dojazd | 1 200 km |
| Priechodnosť |  |

**KamAZ-63968 Tajfun-K** je ruské obrnené vozidlo navrhnuté s ohľadom na odolnosť proti účinkom explózií mín a improvizovaných výbušných zariadení.

Popis
-----

KamAZ-63968 je vozidlo dlhé takmer 9 m a široké 2,55 m. Dokáže prepraviť až 16 vojakov. Vojaci sedia oproti sebe na pozdĺžne rozmiestnených sedadlách. Sedadlá nie sú ukotvené do podlahy, ale do stropu, aby sa v prípade explózie míny znížilo riziko zranenia prevážaných vojakov.

Tajfun-K má veľmi dobrú balistickú ochranu korby. Oceľové pancierovanie spolu s keramickými doskami chránia proti guľkám z guľometu kalibru 14,5 mm. Auto má taktiež nepriestrelné sklo od firmy Magistral LTD s hrúbkou 129 mm. Vozidlo má ochranu klasifikovanú podľa NATO normy STANAG 4569. Tá zodpovedá úrovni "3b", čo znamená, že vozidlo vydrží explóziu mín zodpovedajúcu až 8 kg TNT.

Hoci KamAZ-63968 váži 21 ton, ide o veľmi rýchle a schopné vozidlo. Radový naftový šesťvalec s označením JAMZ-5367 dosahuje výkon až 450 koní. Cez osemstupňovú automatickú prevodovku posiela hnaciu silu na všetkých šesť kolies. Vozidlo vie vyvinúť maximálnu rýchlosť až 105 km/h a jeho priemerná spotreba je len 35 litrov paliva na 100 km. Vďaka obrím palivovým nádržiam prejde na jedno natankovanie až 1 200 km.

Tajfun-K je vynikajúco vybavený na jazdu v extrémnom teréne. Podvozok je totiž hydropneumatický a vodič tak môže z kabíny meniť svetlú výšku stroja. Najnižšia poloha má hodnotu 185 mm, teda ako u pomerne bežného auta. Je možné ho ale zdvihnúť až na 575 mm, čo mu zaručí ľahký prejazd aj cez veľké kamene alebo zbrázdený terén. Vďaka 20 palcovým kolesám, ktoré sú obuté do nepriestrelných pneumatík 16.00R20, je vozidlo schopné sa otočiť až o 39 stupňov. Polomer otáčania predstavuje necelých 10 metrov.

Typhoon je vybavený najmodernejším vojenským komunikačným systémom GALSI-D1M. Ten monitoruje množstvo dôležitých údajov o vozidle a posiela ich na veliteľstvo. Auto má päť kamier, cez ktoré je možné sledovať posádku i okolie.

Používatelia
------------

### Súčasní používatelia

* Rusko  Rusko: k máju 2017 mali ozbrojené sily 260 vozidiel.

Galéria
-------

* 
* 
* 
* 
* 
* 
*

Referencie
----------

1. ↑  Бронеавтомобиль КАМАЗ-63968 Тайфун-К
2. ↑  Стальной "Тайфун" для армии. Спецназ испытал новые бронеавтомобили
Celulóza je príklad (1→4)-β-D-glukánu zloženého z glukózových jednotiek
**Beta-glukány** alebo **β-glukány** sú skupina β-D-glukózových polysacharidov, ktoré sa prirodzene vyskytujú v bunkových stenách obilnín, baktérií a húb, pričom majú značne rôzne fyzikálnochemické vlastnosti. Typicky majú β-glukány lineárny základ s 1–3 β-glykozidovými väzbami, ale líšia sa molekulovou hmotnosťou, rozpustnosťou, viskozitou, štruktúrou vetvenia atď. v dôsledku čoho majú u zvierat rozličné fyziologické účinky.

Pri dennom príjme aspoň 3 gramov buta-glukánu ovosnej vlákniny znižuje hladinu LDL cholesterolu, a teda môže znížiť riziko kardiovaskulárnych chorôb. Beta-glukány sa používajú ako texturačné činidlá v rôznych nutraceutických a kozmetických produktoch a ako rozpustnovlákninové doplnky.

Referencie
----------

1. ↑  Ho, H. Sievenpiper, J. Zurbau, A. Blanco Mejia, S. Jovanovski, E. Au-Yeung, F.. .. Vuksan, V. (2016). The effect of oat β-glucan on LDL-cholesterol, non-HDL-cholesterol and apoB for CVD risk reduction: A systematic review and meta-analysis of randomised-controlled trials. British Journal of Nutrition, 116(8), 1369-1382. doi:10.1017/S000711451600341X

Zdroj
-----

*Tento článok je čiastočný alebo úplný preklad článku Beta-glucan na anglickej Wikipédii.*
**Snemovňa národov Federálneho zhromaždenia** (**SN FZ**) (čes. *Sněmovna národů Federálního shromáždění*) bola jednou z dvoch rovnoprávnych komôr parlamentu ČSSR a ČSFR Federálneho zhromaždenia v rokoch 1969-1992. Snemovňa národov reprezentovala zásady prijaté v rámci federalizácie Česko-Slovenska, kedy tu boli rovnomerne zastúpené obe nové republiky, 150 kresiel, ktoré snemovňa mala boli obsadzované priamou voľbou z Česka a zo Slovenska po 75 poslancoch. Funkčné obdobie končilo spolu so Snemovňou ľudu (teda až na výnimky na začiatku a konci fungovania snemovne po piatich rokoch). Snemovňa národov bola uznášaniaschopná pri účasti nadpolovičnej väčšiny poslancov.

Funkčné obdobie
---------------

* 1969-1971: predseda Dalibor Hanes (1969), Vojtech Mihálik
* 1971-1976: predseda Dalibor Hanes
* 1976-1981: predseda Dalibor Hanes
* 1981-1986: predseda Dalibor Hanes
* 1986-1990: kooptácia 1989-1990, predseda Dalibor Hanes (1986-1987), Ján Janík (1987-1989), Anton Blažej (1989), Jozef Stank
* 1990-1992: predseda Milan Šútovec
* 1992: predseda Roman Zelenay

Referencie
----------

1. ↑
2. ↑
3. ↑
4. ↑
5. ↑
6. ↑
7. ↑

* *Tento článok je čiastočný alebo úplný preklad článku Sněmovna národů Federálního shromáždění na českej Wikipédii.*

Literatúra
----------

* HLEDÍKOVÁ, Zdeňka; JANÁK, Jan; DOBEŠ, Jan. *Dějiny správy v českých zemích: od počátku státu po současnost*. Praha : Nakladatelství Lidové noviny, 2007. ISBN 978-80-7106-906-5. S. 429–430.
**Medibank International Sydney 2011** je tenisový turnaj, ktorý sa koná v dňoch 10. - 15. januára v austrálskom Sydney na otvorenom dvorci s tvrdým povrchom. Rozpočet turnaja mužov je 484 750 USD a turnaja žien 618 000 USD. Titul v dvojhre mužov obhajuje Cyperčan Marcos Baghdatis a v dvojhre žien Ruska Jelena Dementievová.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Medibank International Sydney 2011*
**Francúzsko Gilles Simon** vs. Srbsko Viktor Troicki 7-5, 7-64

### Dvojhra žien

*Bližšie informácie v hlavnom článku: Ženská dvojhra na Medibank International Sydney 2011*
**Čína Li Na** vs. Belgicko Kim Clijstersová 7-63, 6-3

### Štvorhra mužov

*Bližšie informácie v hlavnom článku: Mužská štvorhra na Medibank International Sydney 2011*
**Česko Lukáš Dlouhý / Austrália Paul Hanley** vs. USA Bob Bryan / USA Mike Bryan 6-76, 6-3, 10-5

### Štvorhra žien

*Bližšie informácie v hlavnom článku: Ženská štvorhra na Medibank International Sydney 2011*
**Česko Iveta Benešová / Česko Barbora Záhlavová Strýcová** vs. Česko Květa Peschkeová / Slovinsko Katarina Srebotniková 4-6, 6-4, 10-7

Externé odkazy
--------------

* Oficiálna stránka

| * z
* d
* u
Medibank International |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | 1969 |
| 1970 | 1971 | 1972 | 1973 | 1/197412/1974 | 1975 | 1976 | 1977 | 1978 | 1979 |
| 1980 | 1981 | 1982 | 1983 | 1984 | 1985 |  | 1987 | 1988 | 1989 |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 | 2012 | 2013 |  |  |  |  |  |  |

 |
**Buržoázia** (z fr. *bourgeoisie* = meštianstvo, meštiactvo, buržoázia) je pojem, ktorý má dva základné významy.

Vznikol v 16. storočí vo Francúzsku ako označenie zámožných mešťanov, najmä majiteľov podnikateľského majetku a finančného kapitálu (obchodníci, bankári, majitelia manufaktúr, neskôr tovární a pod.). Od čias Francúzskej revolúcie (začala r. 1789) je buržoázia chápaná ako opak citoyena, t. j. politicky uvedomelého občana. V priebehu Francúzskej revolúcie sa buržoázia ako vrchná vrstva tzv. tretieho stavu (strednej vrstvy, fr. tiers état), t. j. opaku šľachty, stala vedúcou spoločenskou silou vo Francúzsku. V nasledujúcom období sa jej - najmä priemyselným a obchodným podnikateľom - podarilo presadiť svoje záujmy (najmä zavedením volebného práva, odstupňovaného podľa daní odvádzaných poplatníkmi). Ako označenie podobnej vrstvy sa výraz používa aj pre iné krajiny.

V chápaní Karla Marxa má buržoázia trochu iný význam. Ide o vedúcu triedu kapitalistickej spoločnosti, zjednodušene o všetkých podnikateľov. Buržoázia vykorisťuje proletariát a je niečo ako jeho protikladom, čo vedie k revolúcii a vzniku beztriednej spoločnosti. Keďže je vlastníkom výrobných prostriedkov, určuje výrobné pomery a ich ideologickú nadstavbu (pozri aj marxizmus, historický materializmus). V tomto zmysle bol výraz buržoázia v časoch socializmu často používaný a v niektorých obdobiach sa stal skoro až negatívnym označením pre každého zámožného, príp. nemanuálne pracujúceho človeka.

Referencie
----------

1. ↑   TAYLOR, Steven L.. *30 sekúnd politiky*. Prvé. vyd. Bratislava : Fortuna Libri, 2012. 160 s. ISBN 978-80-8142-013-9. Kapitola Komunizmus, s. 100.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Buržoázia**
* Spolupracuj na Wikislovníku Wikislovník ponúka heslo ****Buržoázia****
La Amistad
Joseph Cinque, jeden z rebelujúcich
**La Amistad** bol španielsky dvojsťažňový škuner, pôvodne postavený v Spojených štátoch s názvom *Friendship*. *La Amistad* nebola loď pôvodne postavená pre transport otrokov, slúžil na malé presuny tovarov. *La Amistad* sa stal symbolom abolicionizmu po tom, čo skupina afrických zajatcov na lodi povstala. Táto skupina bola neskôr zatknutá a začal veľký súdny proces o ich právnom postavení. Otroci, ktorí sa na nej prevážali prišli na Kubu na lodi *Tecora*.

Udalosť
-------

V roku 1839 bola táto skupina Afričanov transportovaná na palube lodi z kubánskej Havany do Puerto Principe, keď na čele Josephom Cinquem zorganizovali ozbrojenú revoltu. Ich presun z Afriky do Ameriky bol nelegálny a boli pôvodne falošne označovaní za občanov Kuby. Po revolte Afričania požadovali svoj návrat domov do Afriky, ale lodný navigátor ich oklamal pri stanovovaní kurzu a naviedol loď k Východnému pobrežiu USA. Škuner objavili na Long Islande v New Yorku, vzali ho do správy Lodstva Spojených štátov a Afričanov zobrali do Connecticutu, kde mali byť predaní ako otroci. Tam zasadal súd nad ich právnym postavením. Tento proces bol veľmi populárny v Spojených štátoch, kde patril medzi najvýznamnejšie prípady abolicionizmu.

Rozhodnutie
-----------

Najvyšší súd USA potvrdil rozhodnutie nižšieho súdu v Connecticute a rozhodol o oslobodení Afričanov. Prípad bol pomerne populárny nielen medzi obyčajnými ľuďmi, ale aj v najvyšších kruhoch, keďže išlo o španielsku loď, prípad zaujímal aj Španielske kráľovstvo a vtedajšieho prezidenta USA Martina Van Burena. Obhajcom Afričanov na Najvyššom súde bol bývalý prezident USA a kongresman John Quincy Adams. 9. marca 1840 teda Najvyšší súd rozhodol, že Afričania neboli legálne nadobudnutým majetkom, že boli nelegálne zajatí otrokármi a potvrdil rozhodnutie o ich oslobodení.

Referencie
----------

1. 1 2   *Unidentified Young Man* [online]. 1839-1840, [cit. 2013-07-28]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Amistad (loď)**

Externé odkazy
--------------

* Prípad lode Amistad (po anglicky)
Mapa zapojených štátov.
**Balkánska dohoda** alebo **balkánsky pakt** bola dohoda podpísaná Gréckom, Tureckom, Rumunskom a Juhosláviou dňa 9. februára 1934. Bola zameraná na uchovanie geopolitického statu quo v oblasti, ktorý bol nastolený po prvej svetovej vojne. Signatári súhlasili s odložením všetkých vzájomných územných nárokov. Ostatné krajiny s prítomnosťou v regióne – Taliansko, Albánsko, Bulharsko, Maďarsko a Sovietsky zväz sa odmietli pripojiť k zmluve, hoci boli zapojené v súvisiacich rokovaniach. Nesignatármi boli väčšinou tie štáty, ktorých vlády zamýšľali zabrať územie niektorých členských štátov (napríklad Bulharsko si nárokovalo Severné Macedónsko a západnú Tráciu). Tento dokument privítalo najmä Francúzsko, jeho predstavitelia v ňom videli záruku svojho vplyvu v tejto časti Európy. 

Balkánska dohoda bola koncipovaná ako defenzívny spolok. Účastníci si navzájom garantovali hranice. Namierená bola predovšetkým proti bulharskému revizionizmu. Poskytovala ochranu len proti útoku iných balkánskych štátov, pri útoku iných mocností ako napríklad Talianska neboli zmluvní účastníci zaviazaní k pomoci.

Balkánska dohoda pomohla zaistiť mier medzi Tureckom a suverénnymi krajinami juhovýchodnej Európy, ktoré vznikli na území bývalej Osmanskej ríše, z nich predovšetkým s Gréckom. Formálne prestala platiť v roku 1938. Jej skutočný krach nastal počas druhej svetovej vojny, keď skrachovala pre regionálne intrigy podporované vojenskými intervenciami mocností – hlavne Nemecka, Spojeného kráľovstva a Sovietskeho zväzu.[chýba zdroj]

Referencie
----------

1. 1 2 3  PIRJEVEC, Jože. *Jugoslávie 1918-1992*. Praha : Argo, 2000. ISBN 80-7203-277-1. Kapitola Diktatura krále Alexandra, s. 91. (po česky)

Pozri aj
--------

* Dejiny Grécka
* Dejiny Rumunska
* Dejiny Juhoslávie
* Dejiny Turecka

Zdroj
-----

*Tento článok je čiastočný alebo úplný preklad článkov Balkánska dohoda na českej Wikipédii, Balkan Pact na anglickej Wikipédii a Balkanentente na nemeckej Wikipédii.*
Predná strana Nexusu 6
**Nexus 6** (kódový názov **Shamu**) je phablet vyvinutý v spolupráci firiem Google a Motorola Mobility, na ktorom beží operačný systém Android. Je to nasledovník modelu Nexus 5 a je to šiesty smartfón v sérii Google Nexus, čo je rodina androidových zariadení predávaných spoločnosťou Google a vyrábaných v spolupráci s partnermi.

Hardvér
-------

Hardvér Nexusu 6 je podobný ako hardvér druhej generácie Moto X. Nexus 6 je poháňaný procesorom 2,7 GHz quad-core Snapdragon 805 s 3 GB RAM, obsahuje 32 alebo 64 GB interného ukladacieho priestoru. Má 3220 mAh batériu a Qualcomm Quick Charge 2.0 technológiu, ktorá sľubuje dosiahnutie 6 hodín práce s 15 minútami nabíjania. Nexus 6 používa 5,96 palcový (uvádzaný ako 6 palcový) displej s rozlíšením 2560x1440 (493 PPI) QHD AMOLED PenTile (RGBG) a je vybavený 13-megapixelovým zadným fotoaparátom s optickou stabilizáciou obrazu (OIS), 2-megapixelovým predným fotoaparátom. Ako jeho predchodza, nemá slot na microSD karty, odnímateľnú batériu ani rádio prijímač.

Zdroj
-----

*Tento článok je čiastočný alebo úplný preklad článku Nexus 6 na anglickej Wikipédii.*

| * z
* d
* u
Google Nexus |
| --- |
| Telefóny | 
* Nexus One
* Nexus S
* Galaxy Nexus
* Nexus 4
* Nexus 5
* Nexus 6
* Nexus 5X
* Nexus 6P

 |
| Tablety | 
* Nexus 7
	+ 1. generácia
	+ 2. generácia
* Nexus 10
* Nexus 9

 |
| Digitálne prehrávače médií | 
* Nexus Q
* Nexus Player

 |
**Baškirčina** (staršie: **baškírčina**; po baškirsky башҡорт теле - başqort tele, Ba-башҡорт теле.oga [bɑʃqort tɪlɪ] (pomoc·info)) je turkický jazyk.

Hovoriaci
---------

Podľa sčítania obyvateľstva žilo v Sovietskom zväze v roku 1989 1 047 000 baškirských rodených hovoriacich. Ďalších 26 737 uviedlo, že baškirčinu používa ako svoj druhý jazyk. Približne 30 000 Baškircov používalo ako materský jazyk tatárčinu.

Baškirskí hovoriaci žijú prevažne v ruskej republike Baškirsko a v susednom Tatársku a Udmurtsku. Významný počet žije tiež v Permskom kraji a v Čeľabinskej, Orenburskej, Sverdlovskej a Kurganskej oblasti. Veľké baškirské menšiny žijú tiež v Kazachstane a Uzbekistane.

Písmo a dialekty
----------------

Hoci majú Baškirci pôvod medzi ugrickými alebo fínskymi kmeňmi, spočiatku prijali (pra) bulharský jazyk. Po mongolskej invázii do Ruska prevládol jazyk kmeňov zlatej hordy kypčačtina.

Moderná baškirčina rovnako ako jej podobná tatárčina vychádza z kypčackej skupiny jazykov. Dnes má mnoho dialektov tatárčine podobných a v minulosti Baškirci tatárčinu používali aj ako písaný jazyk. V 15. storočí bola nahradená čatagajčinou (alebo jej starým tatárskym variantom) ktorá bola používaná do roku 1923. Tak tatárčina, ako aj čatagajčina používali na zápis arabské písmo.

V roku 1923 bol pre baškirčinu vytvorený systém zápisu a z niekoľkých tatárskych dialektov aj literárny jazyk. Najprv sa používala upravená arabská abeceda, v roku 1930 bola nahradená abecedou založenou na latinke, ktorá bola v roku 1938 nahradená upravenou cyrilikou.

Externé odkazy
--------------

* Texty baškirských ľudových piesní (po baškirsky)

Zdroj
-----

* *Tento článok je čiastočný alebo úplný preklad článku Baškirština na českej Wikipédii.*

| * z
* d
* u
Turkické jazyky |
| --- |
| Bulharské jazyky (oghurské jazyky) | 
* avarčina
* čuvaština
* hunčina
* chazarčina
* povolžská bulharčina

 |
| Јuhovýchodné jazyky (ujgurské jazyky) | 
* aini
* čagatajčina
* ili turki
* saryg-ujgurčina
* staroturkičtina
* taranči
* ujgurčina
* uzbečtina

 |
| Severozápadné jazyky (kypčacké jazyky) | 
* baškirčina
* karaimčina
* karakalpačtina
* kazaština
* kirgizština
* krymčačtina
* karačajčina-balkarčina
* krymská tatárčina
* kumánčina
* kumyčtina
* nogajčina
* pečenežština
* tatárčina
* urumčina

 |
| Juhozápadné jazyky (oghuzské jazyky) | 
* azerbajdžančina
* balkánska gagauzská turečtina
* gagauzština
* chaladžština
* chorásánska turečtina
* salarčina
* turečtina (osmanská turečtina)
* turkménčina

 |
| Severovýchodné jazyky (sibírske jazyky) | 
* altajčina
* čulymčtina
* dolgančina
* chakaština
* jakutčina
* šorčina
* tofalarčina
* tuviančina

 |
Séria Samsung Galaxy Note
**Samsung Galaxy Note** je séria smartfónov, ktoré bežia na operačnom systéme Android. Jedna sa o high-end smartfóny a tablety vyvinuté spoločnosťou Samsung Electronics. Séria je známa tým, že obsahuje digitálne pero a softvérové funkcie pre stylus. Tieto zariadenia sú známe aj tým že, majú veľké displeje.

Galaxy Note smartfóny boli považované za prvé komerčne úspešné príklady „phabletu" – triedy smartfónov s veľkými obrazovkami, ktoré sú určené na spojenie kombinácie tabletu s telefónom. Samsung predal od septembra 2011 do októbra 2013 viac ako 50 miliónov zariadení Galaxy Note.

Modely
------

### Smartfóny

* Samsung Galaxy Note
* Samsung Galaxy Note II
* Samsung Galaxy Note 3
* Samsung Galaxy Note 3 Neo
* Samsung Galaxy Note 4
* Samsung Galaxy Note Edge
* Samsung Galaxy Note 5
* Samsung Galaxy Note 7
* Samsung Galaxy Note 8
* Samsung Galaxy Note 9
* Samsung Galaxy Note 10
* Samsung Galaxy Note 10 Lite
* Samsung Galaxy Note 10+
* Samsung Galaxy Note 20
* Samsung Galaxy Note 20 Ultra

### Tablety

* Samsung Galaxy Note 8.0
* Samsung Galaxy Note 10.1
* Samsung Galaxy Note 10.1 2014
* Samsung Galaxy Note Pro 12.2
**Bowling for Soup** je americká pop punková hudobná skupina, ktorá bola založená v roku 1994. V súčasnej dobe pozostáva zo štyroch členov, sú nimi Jaret Reddick (spevák, gitara), Chris Burney (gitara), Eric Chandler (basová gitara) a Gary Wiseman (bicie). Do roku 1998 v skupine pôsobil Lance Morril na pozícii bubeníka. Kapela vznikla v texaskom meste Wichita Falls, ale neskôr sa premiestnila do mesta Denton.

Kapela dodnes vydala jedenásť štúdiových albumov, prvým úspešným albumom bol *Drunk Enough to Dance* z roku 2002, na ktorom sa nachádza na Cenu Grammy nominovaný hit „Girl All The Bad Guys Want". Aj nasledujúci album z roku 2004 s názvom *A Hangover You Don't Deserve* bol veľmi úspešný, keďže jeho hlavný singel „1985" obsadil 23. miesto v rebríčku Billboard Hot 100, čo je najvyššie umiestnenie v histórii kapely. Poslednými tromi vydanými albumami sú *Great Burrito Extortion Case* (2006), *Sorry for Partyin'* (2009) a *Fishin' for Woos* (2011).

Kapela hudobne vychádza predovšetkým z kapiel Green Day, The Cars a Weezer. Najčastejšie hrá štýly pop punk, punk rock a alternatívny rock. Avšak niekedy sa môžeme stretnúť s prvkami jazzu, metalu a ska. Pieseň „I Gootchoo" z roku 2009 obsahuje prvky rapu a hit „Belgium Polka" z rovnakého albumu má prvky klasickej polky.

Diskografia
-----------

### Štúdiové albumy

* *Bowling for Soup* (1994)
* *Cell Mates* (1996)
* *Rock on Honorable Ones!!* (1997)
* *Tell Me When to Whoa* (1998)
* *Let's Do It for Johnny!* (2000)
* *Drunk Enough to Dance* (2002)
* *A Hangover You Don’t Deserve* (2004)
* *Bowling for Soup Goes to the Movies* (2005)
* *The Great Burrito Extortion Case* (2006)
* *Sorry for Partyin’* (2009)
* *Fishin’ for Woos* (2011)
* *One Big Happy* (2012)
* *Lunch. Drunk. Love.* (2013)

### EP albumy

* *On Your Mark… Get Set… Smoke a Cigarette* (2005)
* *My Wena (2009)*

### Kompilácie a koncertné albumy

* *Live and Very Attractive* (2008)
* *Merry Flippin’ Christmas Volume 1* (2009)
* *Jaret & Erik 2010 UK Acoustic Tour Limited Edition CD (2010)*
* *Playlist: The Very Best of Bowling for Soup* (2011)

Iné projekty
------------

Commons
* Spolupracuj na Commons Commons ponúka multimediálne súbory na tému **Bowling for Soup**

Referencie
----------

*Tento článok je čiastočný alebo úplný preklad článku Bowling for Soup na českej Wikipédii.*
**ISTROBANKA** bola banka na Slovensku.

Vznik a zameranie
-----------------

ISTROBANKA bola univerzálnou bankou s úplnou devízovou licenciou, licenciou na vykonávanie hypotekárnych obchodov a licenciou pre poskytovanie poistných produktov. Vznikla a povolenie na činnosť získala 1. septembra 1992.

Akcionári banky
---------------

Od 26. marca 2002 bola jediným akcionárom a stopercentným vlastníkom ISTROBANKY viedenská Bank für Arbeit und Wirtschaft (BAWAG). V októbri 2007 oznámila materská banka BAWAG odpredaj slovenskej aj českej dcéry a 20. marca 2008 bol oznámený predaj belgickej KBC, ktorá je zároveň vlastníkom ČSOB.

S účinnosťou od 1. júla 2009 právnym nástupcom ISTROBANKY je Československá obchodná banka ktorá prebrala všetky práva a povinnosti ISTROBANKY, a.s.

Obchodné miesta a korešpondenčné vzťahy banky
---------------------------------------------

Pobočky a expozitúry ISTROBANKY boli rozmiestnené po celom území Slovenska. ISTROBANKA mala sieť 60 obchodných miest. V oblasti zahraničného platobného styku mala ISTROBANKA nadviazané korešpondenčné vzťahy s viac ako 600 bankami na celom svete.

V spolupráci s dcérskou spoločnosťou ISTRO ASSET MANAGEMENT, správ. spol. a.s. sprostredkovála predaj produktov v oblasti kolektívneho investovania.

Od 1. júla 2009 boli pobočky ISTROBANKY premenované na ČSOB.
**Smáralind** je nákupné centrum v v strede aglomerácie Greater Reykjavík Area na Islande. Je to jedno z najväčších islandských nákupných centier s viac ako osemdesiatimi obchodmi, reštauráciami a službami. Na troch podlažiach sa tu nachádza všetko od kina a lekárne až po obchod s liehovinami Vínbúð, predajne cukroviniek a reštaurácie. Smáralind bol otvorený 10. októbra 2001 o 10:10 SČ. Smáralind v súčasnosti súťaží o klientelu sa ďalším nákupným centrom, Kringlanom, a takisto aj so starým centrom Reykjavíku. Kringlan, Smáralind and centrum Reykjavíku sú od seba vzdialené len pár kilometrov, takže bitka o zákazníkov je tvrdá.

Zaujímavý tvar
--------------

Ihneď po otvorení Smáralindu sa vďaka podobe centra s pohlavným údom pri pohľade zo vzduchu rozprúdila diskusia.

Pozri aj
--------

* Kópavogur
* Kringlan
* Smáratorg Tower

Externé odkazy
--------------

* Oficiálna stránka
* Letecký pohľad na Smáralind

Súradnice: 64° 06′ 04″ s. š. 21° 53′ 03″ z. d.
**Istrorumunčina** je románsky jazyk, patriaci do balkánskorománskej a rumunskej jazykovej podskupiny, ktorým sa momentálne hovorí v pár dedinách a samotách na polostrove Istria v Chorvátsku.

Rozšírenie
----------

Ešte v 19. stor. sa hovorilo týmto jazykom od vrchu *Ćićarija* (starovekého *Mons Carusadius*) až do Terstu. Hovoriaci boli nazývaní *Vlasi*, ale aj *Rumeni*, *Rumeri*, *Rumunjevi*, *Rumini*, *Čiribiru* (tento názov používajú Taliani).

Dnes sa delia na dve malé skupiny:

* kraj Čičarija – okolie obcí Žejane a Muna (pod severným svahom vrchu *Učka*)
* údolie Raš – okolie Šušnjevice a niekoľko ďalších obcí a k ním prislúchajúcich lazov (pod južným svahom vrchu *Učka*).

Pred druhou svetovou vojnou sa ich mnoho vysťahovalo, najmä do USA, Argentíny, Švédska, Kanady a Nemecka. Počtom asi 500 hovoriacich sa radia medzi vymierajúce jazyky, Istrorumuni sú nazývaní „najmenšou jazykovou skupinou v Európe" a sú zaradení v UNESCO *Red book of endagered languages* (červenej knihe ohrozených jazykov). Obývajúc len asi 8 samôt a 2 spomenutia hodné dediny (vyššie spomenuté Žejane a Šušnjevica) nepovažuje ich Chorvátska vláda za dostatočne významných na založenie vlastného školstva a kultúrnych inštitúcií. Niekoľko stoviek hovoriacich, zachovávajúc si svoj materinský jazyk žije v New Yorku.

Literatúra
----------

Jazyk má síce kodifikovanú spisovnú podobu, no nijaké väčšie literárne diela v ňom nevznikli. Každopádne však Andrea Glavina, Istrorumunka, vzdelaná v Rumunsku, napísala roku 1905 *Calendaru lu Rumeri din Istrie* („kalendár istrijských Rumunov"), v ktorom bolo napísaných mnoho príbehov jednoduchého ľudu – Rumunov z Istrie. Roku 1998 zostavil zbierku Istrorumunských ľudových piesní a príbehov A. Kovačec. 
Keď sa Andrea Glavina stala starostkou Valdarsy a založila tam roku 1922 školu s vyučovacím jazykom Rumunčinou, napísala po Rumunsky nasledujúci „*Imnul Istro-Romanilor*":

*Roma, Roma i mama noastră*
*noi Români rămânem*
*Romania i sora noastră*
*tot un sâng-avem*
*nu suntem singuri pe lume*
*și 'neă avem frați*
*Italiani cu mare nume*
*mâna cu noi dați*
*ca sa fim frate și frate*
*cum a dat Dumnezeu*
*să trăim până la moarte*
*eu și tu și tu și au*

Referencie
----------

1. 1 2 3 4  MRUŠKOVIČ, Viliam. *Európa jazykov a národov na prahu tretieho tisícročia*. Martin : Matica slovenská, 2008. 517 s. ISBN 978-80-7090-858-7. S. 235.

Zdroj
-----

*Tento článok je čiastočný alebo úplný preklad článku Istro-Romanian language na anglickej Wikipédii.*

| Románske jazyky |
| --- |
| **Iberorománske jazyky**: aragónčina • astúrčina • galícijčina • katalánčina • portugalčina • španielčina |
| **Galsko-románske jazyky**: francúzština • frankoprovensalčina • okcitánčina |
| **Rétorománske jazyky**: romanši • friulčina • ladinčina |
| **Balkánske románske jazyky**: rumunčina • moldavčina • arumunčina • meglenorumunčina • istrorumunčina • istrijčina |
| **taliančina** • **korzičtina** • **sardínčina** |
**Krst Krista** (tal. *Battesimo di Cristo*) je názov doskovej maľby, na ktorej sa autorsky podieľali renesanční umelci Andrea del Verrocchio a jeho žiak Leonardo da Vinci.

Andrea del Verrocchio bol florentským maliarom, no predovšetkým sochárom druhej polovice 15. storočia. Jeho umelecká dielňa bola kultúrnym centrom, poskytujúcim výchovu mladým umelcom nielen v umení, ale i v humanistickým princípoch, myslení, ba dokonca v matematike. *Krst Krista*, najvýznamnejšie Verrocchiovo maliarske dielo, je spojené s menom jeho najtalentovanejšieho žiaka Leonarda da Vinci, ktorý obraz dokončil.

Maľba bola pôvodne určená pre kostol San Salvi vo Florencii. Dielo zachytáva všeobecne známu scénu, opísanú v Novom zákone (Mt 3, 13 – 17). 

Podľa dochovaných Vasariho záznamov, talent mladého Leonarda urobil na Verrocchia, od ktorého existuje iba málo bezpečne doložených diel, taký dojem, že sa vzdal dokončenia obrazu a prenechal ho svojmu žiakovi. Na základe ikonografického rozboru diela možno určiť, ktorú časť maľby namaľoval ktorý umelec. Pozadie so skalami a palma ako i postavy sv. Jána Krstiteľa a Ježiša Krista nesú rukopis Verrocchia, no postava ľavého anjela dáva tušiť leonardovské „sfumato". Podľa mienky niektorých odborníkov sa, na základe štýlových rozdielov, na realizácii diela (konkrétne postavy Krista), podieľal i tretí umelec (zrejme ide o ďalšieho Verrocchiovho žiaka Lorenza di Credi).

Obraz, patriaci medzi Leonardove prvotiny, je dokladom toho, že Leonardo už ako mladý umelec dokázal nielen nadviazať na umelecký odkaz svojho učiteľa, ale ho naplno rozvinúť svojským podaním, ktoré ho napokon vynieslo na piedestál jedného z najväčších maliarov všetkých čias.

Iné projekty
------------

Commons
* Spolupracuj na Commons Commons ponúka multimediálne súbory na tému **Krst Krista (Leonardo da Vinci)**

Zdroje
------

* A. Guber, *Galereja Uffizi - Florencija*, Sovetskij chudožnik, Moskva, 1968
* E. Michelettiová, *Najkrajšie múzeá sveta - Florencia*, TRIO Publishing, Bratislava, 1996, ISBN 80-967324-2-0
* R. C. Wirtz, *Florencie - umění a architektura*, Slovart, Praha, 2007, ISBN 978-80-7209-873-6

| * z
* d
* u
Dielo Leonarda da Vinci |
| --- |
| Maľby do r. 1480 | 
* Krst Krista
* Zvestovanie
* Portrét Ginevry de´Benci
* Madona Benois
* Madona s klinčekom
* Zvestovanie
* Svätý Hieronym
* Madona s granátovým jablkom

 | Autopotrét |
| Maľby po r. 1480 | 
* Klaňanie troch kráľov
* Madona v skalách
* Dáma s hranostajom

 |
| Maľby po r. 1490 | 
* Hudobník
* La Belle Ferronière
* Madona Litta
* Posledná večera
* Kmene stromov s vetvami, koreňmi a kameňmi

 |
| Maľby po r. 1500 | 
* Mona Líza
* Hlava ženy (La Scapigliata)
* Madona a Dieťa so svätou Annou a malým svätým Jánom
* Svätá rodina so svätou Annou
* Bakchus
* Svätý Ján Krstiteľ – Léda a labuť
* Bitka pri Anghiari
* Madona s vretenom

 |
| Štúdie | 
* Vitruviov muž
* Štúdie ľudského tela
* Štúdie prírody
* Technické nákresy
* Architektonické štúdie

 |
| Kódexy | 
* Codex Leicester
* Codex Arundel
* Codex Atlanticus
* Codex Trivulzianus
* Codex Hammer
* Madridské kódexy
* Forsterove kódexy

 |
**Bow Wave** je česká hip-hopová skupina pochádzajúca z Karlových Varov. 

Skupina je na scéne od roku 1997. V tejto dobe to bol štvorčlenný projekt, ale ako to už chodí, tak sa udiali zmeny, ktoré skupinu upravili do dnešnej podoby. Pôvodní členovia kapely boli Jéni Smílka (Yehně, jeck jack), Máry Kotvičky, KrýGrosse, Štikouna a Melounka. Po odchode vokalistky na skúšku do Ameriky sa skupina začala obzerať po iných smeroch tvorby. 

Prevrat nastal začiatkom leta 2001 keď skupina po dohode vyskúšala možnosť spolupráce s dvojicou mc´s – Emsou a Blayinom, ktorí v tej dobe rozbiehali (a zároveň aj ukončili) projekt z názvom *Tichá Voda*. Už prvá skúška naznačila perspektívu spojenia Emsovho repertoáru s inštrumentálnym podkladom kapely. Zo začiatku boli spojené pôvodné podklady s pôvodnými textami, až potom sa začaly konštruovat tracky, od základného kameňa. Do zoskupenia sa pripojil Hanz, ktorého videl Emsa podávať slušný výkon a pritiahol ho so sebou, pretože gitara sa zdala byť logicky nepostrádatelná.

Diskografia
-----------

* Lyca (1999)
* Bow Wave II. (2001)
* Sami z dat (2002)
* Aperitiff (2003)
* EMIgrant (2004)
* Spotřebič (2007)
Súradnice: 48°06′34″S 17°06′01″V﻿ / ﻿48,109439°S 17,100324°V﻿ / 48.109439; 17.100324

Sídlo na Smolenickej 10 v Bratislave
**Slovenský katolícky akademický spolok ISTROPOLITAN** je spolok, ktorý združuje študentov a absolventov bratislavských vysokých škôl, ktorí sa hlásia ku katolíckej viere.

Slovenský katolícky akademický spolok ISTROPOLITAN bol založený v roku 1993 v Bratislave. Je členom Európskeho kartelového zväzu (EKV), s ktorým ho spájajú spoločné ideové zásady. Spolok ISTROPOLITAN sa taktiež hlási k historickému odkazu katolíckeho vysokoškolského študentstva z čias prvej ČSR a Slovenského štátu, ktoré bolo združené v Ústredí slovenského katolíckeho študentstva a rozvíjalo sa predovšetkým na pôde katolíckeho vysokoškolského internátu Svoradov v Bratislave. 

Štyrmi základnými princípmi, ktoré sú spoločné pre všetky spolky združené v EKV, a teda aj pre ISTROPOLITAN, sú: RELIGIO, PATRIA, SCIENTIA a AMICITIA.

* princíp "RELIGIO" znamená žiť v súlade s učením Katolíckej cirkvi
* pod princípom "PATRIA" sa rozumie vlastenectvo nezaťažené nacionalizmom
* princíp "SCIENTIA" nabáda členov spolku vzdelávať sa nie len vo svojom odbore, ale aj v ďalších oblastiach ľudského poznania
* princíp "AMICITIA" hovorí o priateľstve a bratstve medzi jednotlivými členmi spolku

Členmi spolku ISTROPOLITAN sú študenti rôznych odborov bratislavských univerzít a vysokých škôl a akademici s ukončeným štúdiom, ktorí pracujú v mnohých zaujímavých sférach našej spoločnosti. Riadnym členom sa môže stať muž, ktorý je katolík, študent vysokej školy a absolvoval ročné skúšobné obdobie. 

Svoje princípy spolok ISTROPOLITAN napĺňa kultúrno - spoločenskou činnosťou ako napríklad diskusie a semináre na rozličné témy, spoločenské, športové či zábavné akcie pre členov i sympatizantov, ale aj spoločné duchovné či náboženské podujatia. 

Miestom pravidelného stretávania spolku ISTROPOLITAN bol vysokoškolský internát Svoradov na Svoradovej ulici v Bratislave, aktuálne vináreň Spirit of wine na Obchodnej.

Zborník "V tieni červenej hviezdy"
----------------------------------

V roku 2007 vydal Istropolitan zborník "**V tieni červenej hviezdy. Prenikanie sovietizácie do slovenskej (československej) armády v rokoch 1944 - 1948.**" Obsahuje texty historikov Miloslava Čaploviča, Martina Lacka, Róberta Letza, Alexa Maskalíka, Mareka Syrného, Michala Šmigeľa a Mariana Uhrina, ktoré odzneli na vedeckej konferencii, ktorú spolok zorganizoval 27. 10. 2006. Zborník zostavil a úvod k nemu napísal historik Mgr. Peter Šoltés, PhD.

Pamätník na Sakrakopci
----------------------

8. mája 2010 spolok Istropolitan postavil na mieste pádu bulharského lietadla na Sakrakopci nad Račou za účasti pozostalých obetí a bulharského popa menší pamätník so stručným popisom tragédie.

Externé odkazy
--------------

* Oficiálna stránka spolku
Oficiálna pečať Snemovne reprezentantov Spojených štátov
**Snemovňa reprezentantov Spojených štátov** je jedna z komôr Kongresu Spojených štátov. Je zložená zo zástupcov jednotlivých štátov na 2 roky. Miesta sa delia medzi členské štáty na základe počtu ich obyvateľov. V súčasnosti má 435 členov. Členom Snemovne reprezentantov môže byť osoba, ktorá má najmenej 25 rokov, je 7 rokov občanom USA a obyvateľom štátu, za ktorý bude volená. Predseda snemovne reprezentantov (angl. "Speaker of the House") má veľké disciplinárne právomoci.

Budova Kapitolu, sídla Kongresu Spojených štátov
Počet 435 sa ustálil v roku 1910 na základe v poradí už 13. sčítanía obyvateľstva, ktoré sa v súlade s čl. l, odd. 2 Ústavy USA koná každých desať rokov. Počas 87. Kongresu sa počet jeho členov dočasne zvýšil na 437, aby novo prijaté štáty Havaj a Aljaška mohli vyslať do tohto orgánu po jednom zástupcovi. Ďalšie zvyšovanie počtu členov snemovne už nie je želateľné - pretože, ako ukazuje aj príklad veľkej britskej Dolnej snemovne - vo veľkých orgánoch sa ťažko udržuje potrebná disciplína. Ústava USA obmedzuje počet reprezentantov tak, aby jeden reprezentant nezastupoval viac ako 30 000 voličov. Na základe tvorby volebných obvodov však v minulosti dochádzalo k tomu, že kým jeden reprezentant v konkrétnom štáte zastupoval viac ako 900 000 voličov, ďalší z toho istého štátu iba napríklad 175 000 voličov. V roku 1969 však Najvyšší súd vyhlásil zákon štátu Missouri, ktorý povoľoval maximálne 3,1% odchýlku od celoštátneho priemeru v počte voličov pripadajúcich na jeden volebný obvod, za protiústavný. Najvyšší súd v tomto rozhodnutí konštatoval, že rozdielom vo veľkosti jednotlivých volebných obvodov je možné zabrániť, a preto pokiaľ takého rozdiely vzniknú, sú protiústavné. Tým vlastne interpretoval aj svoje predchádzajúce rozhodnutie požadujúce, aby pri voľbách do Kongresu dochádzalo "v maximálnej možnej miere k zrovnoprávneniu hlasov všetkých voličov". Zákon z roku 1967 zrušil spôsob volieb do Kongresu, ktorý umožňoval, aby sa reprezentanti volili na území celého štátu, a zaviedol vytváranie volebných obvodov (to sa samozrejme neuplatňuje v prípade, že niektorý štát vysiela do Kongresu iba jedného reprezentanta).

Zasadanie Snemovne reprezentantov
Ak reprezentant počas výkonu svojej funkcie zomrie, alebo ak sa vzdá svojho mandátu, guvernér štátu je povinný vyhlásiť osobitné voľby, ktorými sa doplní uvoľnené miesto na zvyšok funkčného obdobia. Každý reprezentant má pri hlasovaní v snemovni jeden hlas. Okrem zástupcov jednotlivých štátov je v Snemovni reprezentantov aj zástupca (resident commissioner) z Portorika a ďalší zástupcovia z hlavného mesta Washington, Americkej Samoy, Guamu a Amerických Panenských ostrovov. Všetci títo zástupcovia majú rovnaké oprávnenia ako ostatní reprezentanti pochádzajúci z jednotlivých štátov USA, s výnimkou hlasovacieho práva.

Pozri aj
--------

* Kongres Spojených štátov
* Senát Spojených štátov

Iné projekty
------------

Commons
* Spolupracuj na Commons Commons ponúka multimediálne súbory na tému **Snemovňa reprezentantov Spojených štátov**

Externé odkazy
--------------

* Oficiálna stránka Snemovne
Súradnice: 42°30′05″S 24°42′05″V﻿ / ﻿42,50139°S 24,70139°V﻿ / 42.50139; 24.70139

**Západná brána** (bulh. Западната порта – *Zapadnata porta*), prípadne **Západná centrálna brána** (bulh. Западна централна порта – *Zapadna centralna porta*), alebo **Západná pevnostná brána** (bulh. Западна крепостна порта – *Zapadna krepostna porta*) sú ruiny antickej mestskej brány, ktoré sa nachádzajú v meste Chisaria v Plovdivskej oblasti v južnom Bulharsku, na území niekdajšieho rímskeho mesta Diocletianopolis. Spolu s južnou bránou ide o najlepšie zachované brány Diocletianopolu. Kultúrna pamiatka národného významu.

Opis
----

Nachádza sa neďaleko dnešných kúpeľov *Rusalka*. Ide o jednu zo štyroch hlavných vstupných brán do mesta.

Zo všetkých brán je do súčasnosti najlepšie zachovaná v pôvodnom vzhľade. Je tvorená klenutým priechodom, pričom po stranách priechodu sa tak ako pri južnej bráne nachádzali veže štvorcového pôdorysu. Ide o jediné miesto v opevnení rímskeho mesta Diocletianopolis, kde je možné vidieť úplne pôvodné fasádne murivo z pevnostnej steny. V priechode sa nachádzali drevené dvojkrídle dvere.

Dochovaná je do výšky 10 metrov.

Pamiatková ochrana
------------------

Je kultúrnou pamiatkou národného významu v rámci opevnenia mesta Diocletianopolis, ktoré sa nachádza na území dnešného mesta Chisaria a bolo vyhlásené za kultúrnu pamiatku národného významu v roku 1966 pod názvom *Chisarská pevnosť, pevnostné hradby a opevnenia* (bulh. Хисарска крепост, крепостни стени и крепостни съоръжения – *Chisarska krepost, krepostni steni i krepostni săorăženija*). Dôvodom vyhlásenia za kultúrnu pamiatku je architektonicko-staviteľská hodnota pamiatky.

Galéria
-------

* celkový pohľad na bránu a okolie z východucelkový pohľad na bránu a okolie z východu
* pohľad na bránu zo západupohľad na bránu zo západu
* detail z brány s mramorovou doskou označujúcou pamiatkudetail z brány s mramorovou doskou označujúcou pamiatku

Referencie
----------

1. 1 2 3 4 5 6  MADŽAROV, Mitko. Chisaria – pătevoditel. Veliko Tărnovo : Archeologičeski muzej – Chisaria-Izdatelstvo „Faber". 72 s. ISBN 9786190008514. S. 30. (po bulharsky)
2. 1 2  NIKOLOV, Ivo; STOJKOV, Martin. Kreposti i antični gradove v Bălgarija. Sofia : Izdatelstvo „Travel Books". 2016. 400 s. ISBN 9786199033012. S. 138. (po bulharsky)
3. ↑  ГАТЕВ, Андон. *Хисаря – назад във времето на Римската империя* [online]. patekite.info, 2018-04-22, [cit. 2022-11-07]. Dostupné online.
4. 1 2   *Хисар - Крепостта и южната врата "Камилите"* [online]. hisarbg.com, [cit. 2022-11-07]. Dostupné online.
5. 1 2 3 4 5 6   *Западна Крепостна Порта* [online]. visithisarya.com, [cit. 2022-11-08]. Dostupné online.
6. 1 2   *Министерство на културата на Република България* [online]. mc.government.bg, [cit. 2023-04-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Západná brána (Chisaria)**
**Aminoglykosidy** sú liečivá so skupiny antibiotik. Obsahujú dve alebo viacej molekúl aminocukrov (napr. glukosamin, deoxystreptamin, streptobiosamin, kanosamin atď.) spojených do cyklohexanového kruhu glykosidickými väzbami. Pre ich antibakteriálnych účinok sú podstatné voľné hydroxylové skupiny. Počet aminoskupín podmieňuje vysokú polaritu a bázický charakter aminoglykosidov. Soli kyseliny sírovej sú vo vode dobre rozpustné.

Mechanizmus účinku
------------------

Aminoglykosidy sa viažu na 30S podejdnotku ribozómu a inhibujú proteosyntézu. Spôsobujú chybné čítanie genetického kódu a následne chybne vytvorenú mRNA čo má za následok nesprávne zaraďovanie aminokyselín do peptidov. Vyvolávajú rozpad polyzómov na nefunkčné monozómy. Je to baktericidné antibiotikum. 

Do baktérií preniká aktívnym transportom spolu s molekulou kyslíka. V kyslom prostredí strácajú svoju účinnosť a vysoká koncentrácia Ca2+ a Mg2+ vo vonkajšom prostredí znižuje ich účinnosť. Nepôsobia proti G+ a G- anaeróbnym baktériám.

Typy aminoglykosidov
--------------------

Rozdeľujeme ich na základe pôsobenia na úzkospektrálne a širokospektrálne aminoglykosidy. 

* Úzkospektrálne aminoglykosidy - streptomycin, dihydrostreptomycin, neomycin.
* Širokospektrálne aminoglykosidy - gentamicin, amikacin, tobramycin, kanamycin.

Referencie
----------

1. 1 2   *Klinická veterinárna farmakológia*. 1. vyd. Martin : PHARMAGAL, s.r.o. 2007. ISBN 978-80-88892-75-5. S. 1183.

Iné projekty
------------

Commons
* Spolupracuj na Commons Commons ponúka multimediálne súbory na tému **Aminoglykosidy**

Externé odkazy
--------------

* MedlinePlus drug information – Aminoglycosides (Systemic)
* Science Daily Bacterial 'Battle for Survival' – Rhodostreptomycin
Kruhová dráha je vľavo hore. Gravitačná studňa centrálneho telesa ukazuje potenciálnu energiu je vykreslená čiernou farbou a kinetická energia orbitálnej rýchlosti je zobrazená červenou farbou. Veľkosť kinetickej energie zostáva konštantná. 
**Kruhová dráha** je obežná dráha s pevnou vzdialenosťou okolo barycentra, teda má tvar kružnice. 

V tomto prípade je nielen vzdialenosť, ale aj rýchlosť, uhlová rýchlosť, potenciálna a kinetická energia konštantná. Neexistuje žiadny periapsis alebo apoapis.

Rýchlosť
--------

Relatívna rýchlosť je konštantná: 

{\displaystyle v={\sqrt {GM\! \over {r}}}={\sqrt {\mu \over {r}}}}
kde: 

* *G* je gravitačná konštanta
* *M* je hmotnosť obidvoch obežných telies (M1 + M2), hoci v bežnej praxi, ak je väčšia hmotnosť podstatne väčšia, menšia hmotnosť je často zanedbávaná s minimálnou zmenou vo výsledku.
* {\displaystyle \scriptstyle \mu =GM\,} je štandardný gravitačný parameter .

Uhlová rýchlosť a obežná doba
-----------------------------

{\displaystyle \omega ^{2}r^{3}=\mu }
Z toho vyplýva, že obežnú dobu ( {\displaystyle T\,\!} ) možno vypočítať ako: 

{\displaystyle T=2\pi {\sqrt {r^{3} \over {\mu }}}}

Energia
-------

Špecifická orbitálna energia ( {\displaystyle \epsilon \,} ) je negatívna a 

{\displaystyle \epsilon =-{v^{2} \over {2}}}
{\displaystyle \epsilon =-{\mu \over {2r}}}
Preto vis-viva veta platí aj bez časového priemeru: 

* kinetická energia systému sa rovná absolútnej hodnote celkovej energie
* potenciálna energia systému sa rovná dvojnásobku celkovej energie

Úniková rýchlosť z ľubovoľnej vzdialenosti je √ 2- násobok rýchlosti v obežnej dráhe v tejto vzdialenosti: kinetická energia je dvojnásobná, takže celková energia je nula.

Pozri aj
--------


|  |  |
| --- | --- |
|  | Fyzikálny portálAstronomický portálKozmonautický portál |

* Keplerova dráha

* Obežná dráha
* Eliptická dráha
* Parabolická dráha
* Hyperbolická dráha